मैंटिस
मैंटिस (Mantis) कीटों का एक जीववैज्ञानिक गण है, जिसमें लगभग 2,400 जातियाँ सम्मिलित हैं, जो लगभग 460 वंशों में आयोजित हैं, जो स्वयं 33 कुलों में संगठित हैं। इस गण का वैज्ञानिक नाम मैंटोडेया (Mantodea) है। मैंटिसों के सिर त्रिकोण आकार के होते हैं जिसमें मोटी आँखें लगी होती हैं। उनकी गर्दन लचकीली होती है, और वे अपने सिर पूरे घुमाकर पीछे की ओर देख सकते हैं। उनकी आगे की टांगे उठी होती हैं, जिनसे वे अपना ग्रास पकड़ते हैं। अकसर वे अपनी पिछली टांगों पर खड़े हुए होते हैं और आगे की टांगे मोड़े हुए रखते हैं, जिस से उन्हें बद्धहस्त मैंटिस (praying mantis) भी कहा जाता है।